joelniklaus/EU_Wikipedias huggingface dataset:
Insieme: 1992

Insieme: 1992 () oli vuoden 1990 Eurovision laulukilpailun voittajakappale. Sen esitti Toto Cutugno italiaksi ja se toi Italialle toisen kolmesta voitostaan. Kappale sai 149 pistettä, voittaen seuraavaksi tulleet Ranskan ja Irlannin 17 pisteellä. Kappaleen esiintymisnumero oli 19. 

Kappale kertoi Euroopan yhdentymisestä. Kaupallisesti kappale menestyi kuitenkin surkeasti. Kari Tapio levytti kappaleen suomeksi nimellä Lapset suomenmaan.

Lähteet

Aiheesta muualla
 Kappaleen sanat

Vuoden 1990 euroviisuedustuskappaleet
Eurovision laulukilpailun voittaneet kappaleet
Italian euroviisuedustuskappaleet
Everyway That I Can

Everyway That I Can oli vuoden 2003 Eurovision laulukilpailun voittajakappale. Sen esitti Sertab Erener englanniksi ja se on Turkin ensimmäinen ja toistaiseksi ainoa voittokappale. Kappale sai 167 pistettä, voittaen seuraavaksi tulleen Belgian vain kahdella pisteellä ja kolmanneksi tulleen Venäjän vain kolmella pisteellä. Kappaleen esiintymisnumero oli 4. 

Kappale menestyi kaupallisesti erittäin hyvin ja se nousi listoille ympäri Euroopan  Kappale olikin yksi neljästätoista kappaleesta jotka valittiin vuonna 2005 Eurovision viisikymmenvuotista taivalta juhlistavaan Congratulations tapahtumaan ehdokkaaksi kaikkien aikojen euroviisuksi ja se sijoittui siinä yhdeksänneksi.

Lähteet

Aiheesta muualla

 Kappaleen sanat

Vuoden 2003 euroviisuedustuskappaleet
Eurovision laulukilpailun voittaneet kappaleet
Turkin euroviisuedustuskappaleet
Jaakko Ruuskanen

Jaakko Ruuskanen (s. 26. elokuuta 1990 Tampere) on suomalainen jalkapalloilija. Hän on pelipaikaltaan keskikenttäpelaaja.

Ruuskanen on Tampereen Ilveksen kasvatti ja hän on pelannut neljätoista poikien maaottelua. Hän debytoi Veikkausliigassa 13. syyskuuta 2008 pelatussa FC KooTeePee-Tampere United ottelussa, päästessään kentälle 83. minuutilla. Kaudella 2009 Ruuskanen harjoitteli sekä Ilveksen että TamU:n harjoitusringissä seurojen yhteistyösopimuksen turvin.

Lähteet 
 Jaakko Ruuskanen Palloliiton sivuilla

Suomalaiset jalkapalloilijat
Vuonna 1990 syntyneet
Elävät henkilöt
Iitinseutu

Iitinseutu on suomalainen sanomalehti. Iitinseutu on perustettu vuonna 1954 ja se on Iitin ja Kouvolassa sijaitsevan Jaalan paikallislehti. Lehti ilmestyy kaksi kertaa viikossa. Iitinseudun päätoimittaja on Lumimarja Tirronen.

Iitinseudun levikki on laskenut hiljalleen usean vuoden ajan. Vuonna 2000 lehden levikki oli 4 397 kappaletta, vuonna 2003 se oli 4 089 ja vuonna 2008 3 595 kappaletta.

Lähteet

Aiheesta muualla
 Iitinseudun kotisivu

Iitin kulttuuri
Jaala
Suomalaiset paikallislehdet
Nacho Monreal

Ignacio ”Nacho” Monreal Eraso (s. 26. helmikuuta 1986 Pamplona, Navarran maakunta, Espanja) on espanjalainen jalkapalloilija, pelipaikaltaan vasen laitapuolustaja. Hän edustaa Primera Divisiónissa pelaavaa Real Sociedadia.

Seurajoukkueura 
Monreal on Osasunan kasvatti. Hän debytoi seuran edustusjoukkueessa Mestarien liigan karsiinoissa Hamburger SV:tä vastaan elokuussa 2006. Ensiesiintymisensä pääsarjatasolla hän teki 22. lokakuuta 2006 ottelussa Valenciaa vastaan. Kaudesta 2007–2008 lähtien hän oli joukkueen ykkösvalinta pelipaikalleen. Hän pelasi Osasunassa 127 Primera Divisiónin ottelua, ja teki kolme maalia.

10. kesäkuuta 2011 hän teki viisivuotisen sopimuksen kesän aikana jo kovasti vahvistuneen Málagan kanssa. Hänestä maksettiin 6 miljoonan euron siirtokorvaus. Hän pelasi seurassa puolentoista vuoden aikana 45 pääsarjaottelua. Hän debytoi myös Mestarien liigassa.

Tammikuussa 2013 Monreal siirtyi Englannin Valioliigan Arsenaliin, jossa hän pelasi 6,5 vuotta. Hän voitti sekä FA Cupin eetä FA Community Shieldin 2014, 2015 ja 2017. Hän pelasi 12 ottelua, mukaan lukien tappiollinen finaali, Eurooppa-liigassa 2018–2019. Valioliigassa hän pelasi kaikkiaan 187 ottelkua ja teki seitsemän maalia. Mestarien liigassa hän esiintyi yhteensä 19 ottelussa.

Monreal siirtyi Espanjan pääsarjan Real Sociedadiin kesällä 2019.

Maajoukkueura 
Monreal kuului Espanjan alle 21-vuotiaiden maajoukkueen kokoonpanoon vuoden 2009 EM-kilpailuissa. Ensiesiintymisensä Espanjan maajoukkueessa hän teki 12. elokuuta 2009 ystävyysottelussa Makedoniaa vastaan. Ensimmäisen arvokilpailujen karsintaottelunsa hän pelasi MM-karsintaottelussa Armeniaa vastaan lokakuussa 2009. Ensimmäisen maaottelumaalinsa hän viimeisteli MM-karsinnassa Makedoniaa vastaan marraskuussa 2016. Hän kuului Espanjan joukkueeseen MM-kilpailuissa 2018, muttei päässyt pelaamaan.

Lähteet

Aiheesta muualla 

 Nacho Monrealin tilastot BDFutbol-sivustolla 

Espanjalaiset jalkapalloilijat
Vuonna 1986 syntyneet
Elävät henkilöt
Drew Gooden

Andrew Melvin ”Drew” Gooden (s. 24. syyskuuta 1981 Oakland, Kalifornia) on yhdysvaltalainen koripalloilija, joka edustaa nykyisin Washington Wizardsia. Suomalaisen äidin ja yhdysvaltalaisen isän poika Gooden on hakenut Suomen kansalaisuutta, ja hakuprosessi on kesken.

Pelaajaura 

Gooden pelasi tasokkaassa Kansasin yliopistossa vuosina 1999–2002. Kansas selviytyi vuonna 2002 neljän parhaan joukkoon, ja Gooden voitti yliopistokoripallon levypallokuninkuuden. Valmentajayhdistys valitsi Goodenin vuoden pelaajaksi, ja Kansasin yliopisto jäädytti hänen pelinumeronsa.

Memphis Grizzlies varasi Goodenin NBA:han neljännellä vuorolla vuoden 2002 varaustilaisuudessa. Ensimmäisellä NBA-kaudellaan Gooden valittiin tulokkaiden tähdistöviisikkoon. Hän pelasi runkopelaajana Memphisissä, Orlando Magicissä ja vuosina 2004–2008 LeBron Jamesin tähdittämässä Cleveland Cavaliersissa, joka selviytyi kaudella 2006–2007 loppuotteluihin häviten San Antonio Spursille. Cavaliersin jälkeen Gooden on edustanut useita NBA-seuroja. Keväällä 2014 hän pelasi hyvin Washington Wizardsissa, mikä poiki hänelle pelaajasopimuksen seuraavaksi kaudeksi.

Pelityyli 

208-senttinen ja yli satakiloinen Gooden tunnetaan hyvänä korinaluspelaajana.

Yksityiselämä 

Goodenin äiti on suomalainen Ulla Lear (o.s. Pellinen), ja isä on Suomessa koripalloa ammatikseen pelannut yhdysvaltalainen Andrew Gooden. He tapasivat koripallon ulkopuolella Andrew'n pelatessa Äänekoskella 1970-luvun lopussa. Drew syntyi Kalifornian Oaklandissa 24. syyskuuta 1981 ja on asunut ikänsä Yhdysvalloissa. Hän on vieraillut Suomessa useaan otteeseen etenkin lapsena.  Goodenin ollessa esikouluiässä hänen vanhempansa erosivat, ja hän kasvoi pääasiassa isänsä luona.

Gooden on ilmoittanut tuntevansa itsensä suomalaiseksi ja haluavansa pelata Suomen maajoukkueessa. Gooden ei ole Suomen kansalainen, ja hän on pelannut Yhdysvaltain alle 20-vuotiaiden maajoukkueessa vuoden 2000 Amerikan-mestaruuskilpailuissa. Hän odotti pitkään kutsua Yhdysvaltain maajoukkueeseen, mitä ei koskaan tapahtunut. Gooden jätti kaksoiskansalaisuushakemuksensa NBA:n kevään 2014 pudotuspelien aikaan, mutta hakemus ei ehtinyt saada hyväksyntää ennen syksyn 2014 MM-kilpailuja, joissa Gooden olisi halunnut Suomea edustaa. Hän matkusti kuitenkin Espanjaan katsomaan MM-kilpailuja ja rakentamaan suhteita suomalaisiin koripallotoimijoihin. 

Vieraillessaan Suomessa kesällä 2016 Gooden kertoi haluavansa yhä edustaa Suomea. Goodenin puoliso on indonesialaissukuinen Malyndah Gundawan, ja heillä on Andrew-niminen poika.

Lähteet

Aiheesta muualla 

 NBA:n pelaajaprofiili 

Yhdysvaltalaiset koripalloilijat
Amerikansuomalaiset henkilöt
Vuonna 1981 syntyneet
Elävät henkilöt
Abai Qunanbaiuly

Abai Qunanbaiuly (, ; 10. elokuuta (J: 29. heinäkuuta) 1845 nykyinen Itä-Kazakstanin alueen Abain piirin Karaulin kylä, – 6. heinäkuuta (J: 23. kesäkuuta) 1904 Karaul) oli kazakkilainen  runoilija ja kansanvalistaja sekä yksi kazakin kirjakielen perustanlaskijoista.

Abai syntyi feodaaliruhtinas Qunanbai Öskenbaiulyn perheeseen. Hän opiskeli Semipalatinskin koraanikoulussa ja kävi samalla myös venäläistä koulua. Itämaisten runoilijoiden ja tiedemiesten lisäksi Abain maailmankuvaan vaikutti voimakkaasti klassinen venäläinen kirjallisuus, jonka teoksia hän käänsi äidinkielelleen.

Satiirisissa runoissaan Abai arvostelee yhteiskunnallista epäoikeudenmukaisuutta, kansan takapajuisuutta ja tietämättömyyttä. Hän kehitti kazakinkielisen runouden tyyliä ja otti käyttöön uusia runomuotoja. Runoelmassa Iskander Abai kuvaa kriittisesti Aleksanteri Suuren valloituksia. Hän kirjoitti myös didaktisia proosateoksia.

Kirjailija Muhtar Äwezov kuvaa runoilijan elämää eeppisessä romaanissaan ”Abain tie”. Entinen Karagandan alueen Tšurubai-Nuran taajama nimettiin Abain mukaan vuonna 1961.

Lähteet

Kazakstanilaiset kirjailijat
Runoilijat
Vuonna 1845 syntyneet
Vuonna 1904 kuolleet
Michael Steger

Michael Mateus Steger (s. 27. toukokuuta 1980) on amerikkalainen televisio- ja elokuvanäyttelijä.

Biografia
Steger on kolmas neljästä lapsesta, ja hän kasvoi keskitasoisessa perheessä. Hänen äitinsä on kirjanpitäjä. Hänessä on sekä etelä-aasialaista, itävaltalaista että norjalaista verta. Steger harjoitteli kamppailulajeja koko lapsuusikänsä, ja kahdeksantoistavuotiaana saavutti ensimmäisen mustan vyönsä Tae Kwon Do:ssa.

Ura
Steger aloitti uransa esiintymällä muutamissa mainoksissa ja vierailemassa VR Troopers -sarjassa vuonna 1994. 2005 hän esiintyi elokuvassa 3 Girls and the Golden Cocoon ja esiinnyttyään Sniperinä NCIS Rikostutkijat -sarjassa vuonna 2005, hän sai vuonna 2007 pysyvän roolin tv-sarjassa The Winner.

2007 Steger oli ollut mukana muutamissa Disney Channelin tuotannoissa. Hän vieraili ohjelmissa Hannah Montana, Cory in the House ja sai myös roolin Disney Channelin elokuvasta The Cheetah Girls: One World, joka julkistettiin 22. elokuuta 2008. Hän on ollut myös vierailevana tähtenä Criminal Minds -ohjelmassa. Hannah Montanassa Steger oli jaksossa Everybody Was Best Friend-Fighting, ja Cory in the Housessa jaksossa Macho Libre.

Tällä hetkellä hän esittää Navid Shirazia sarjassa 90210.

Lähteet

Yhdysvaltalaiset näyttelijät
Vuonna 1980 syntyneet
Elävät henkilöt
Yhdysvaltalaiset lapsinäyttelijät
Ideal

Ideal on brittiläinen, mustaa komediaa edustava tv-sarja, jota esitettiin alun perin BBC Three -kanavalla. Sarjan loi Graham Duff ja sen tuottivat BBC Comedy North ja Baby Cow Productions. Pääroolia, kannabisdiileri Mozia esittää Johnny Vegas. Sarjaa tehtiin vuosina 2005–2011.

Aiheesta muualla 
 Ideal The British Comedy Guidessa
 Ideal Yle:n sivuilla

Brittiläiset komediasarjat
2000-vuosikymmenen televisiosarjat
2010-luvun televisiosarjat
Päihdeaiheiset teokset
BBC:n televisio-ohjelmat
Miesten trap kesäolympialaisissa 1900

Miesten trap-ammunta kesäolympialaisissa 1900 käytiin 15. – 17. heinäkuuta. Kilpailuun osallistui 31 urheilijaa kolmesta eri valtiosta. Jokainen ampuja ampui 20 laukausta ja joka osumasta sai pisteen. Kilpailun voitti Ranskan Roger de Barbarin.

Tulokset 

Ei ole tiedossa, miten tasatilanne ratkaistiin mitalistien järjestyksen selville saamiseksi. Myös tulokset sijasta 18 eteenpäin ovat kadonneet.

Lähteet
 Olympiatuloksia puolan kielellä

Ammunta kesäolympialaisissa 1900
Toinen maailma

Toinen maailma on kylmän sodan päättymisen jälkeen käytöstä poistunut käsite, jolla tarkoitettiin länsimaiden eli ”ensimmäisen maailman” ja kehitysmaiden eli ”kolmannen maailman” väliin kehitystasoltaan sijoittuneita valtioita. Käytännössä toinen maailma käsitti Neuvostoliiton, sen vaikutuspiiriin kuuluneet Itä-Euroopan sosialistimaat sekä Kiinan. Usein Kiina pidettiin kuitenkin erillään toisesta maailmasta, ja se muodosti monen tutkijan mukaan oman kokonaisuutensa. 

Kulttuurimaantiede
Kulttuurimaantieteen perusteella määritetyt alueet
Tioeetterit

Tioeetteri tai orgaaninen sulfidi on yhdiste tai funktionaalinen ryhmä, jossa rikissä (S) on kaksi alkyyliryhmää. Rakenteeltaan tioeetterit muistuttavat eetteriyhdisteitä, ja niiden ominaisuudet muistuttavat toisiaan. Alkyylitioeettereillä on tyypillisesti epämiellyttävä haju ja alhainen hajukynnys. Yksinkertaisin tioeetteri on esim. punajuuren, kaalin ja meren hajusta tuttu dimetyylisulfidi (C2H6S). Tioeetteriryhmän sisältävät esimerkiksi luonnollinen aminohappo metioniini tai B7-vitamiini eli biotiini.

Sulfideista käytetään nimitystä tioeetteri vanhemmassa kirjallisuudessa. Tioeetterit nimetään yleisesti sulfideiksi, jolloin rikkiatomissa olevat substituentit nimetään nimen edessä -yyli-pääteellä. Esimerkiksi (CH3)2S nimetään dimetyylisulfidiksi ja C6H5SCH3 fenyylimetyylisulfidiksi, mutta sitä kutsutaan yleisemmin tioanisoliksi. IUPAC:n uusissa suosituksissa sulfidien systemaattinen nimi on sulfaani.

Sulfidien kemia poikkeaa ilmeisimmin eettereistä siinä, että ne voidaan hapettaa suhteellisen helposti, jolloin muodostuu sulfoksideja (R2SO) tai sulfoneja (R2SO2). Esimerkiksi dimetyylisulfidin voi helposti hapettaa vetyperoksidilla (H2O2):

S(CH3)2 + H2O2  →   OS(CH3)2  +  H2O
OS(CH3)2 + H2O2   →   O2S(CH3)2  +  H2O

Sulfidit ovat reaktiivisempia kuin eetterit. Eettereiden alkylointi on hankalaa, mutta sulfideista saa helposti tehtyä sulfoniumsuoloja:

S(CH3)2 + CH3I → [S(CH3)3]+I-

Samasta syystä sulfidit muodostavat myös metallikomplekseja.

Katso myös 
 Tioli

Lähteet

Aiheesta muualla 

Funktionaaliset ryhmät
Mustajalohaukka

Mustajalohaukka (Falco subniger) on kookas australialainen jalohaukka.

Koko ja ulkonäkö 
Linnun pituus on 45–55 cm ja paino keskimäärin 750 g. Naaras on koirasta kookkaampi. Sen höyhenpuku on pääosin noenmusta tai tummanruskea, kurkku on vaaleampi, ja nokka sekä koivet ovat sinertävänvalkoiset. Sukupuolet ovat samanvärisiä.

Esiintyminen 
Mustajalohaukat elävät pääosassa Australiaa, ne puuttuvat kuitenkin mantereen läntisistä osista ja Tasmaniasta. Lajin elinympäristön ala on 1–10 miljoonaa neliökilometriä ja sen populaatio on kooltaan vähintään 10 000 yksilöä.

Elinympäristö 
Mustajalohaukat asuvat jokivarsien metsissä ja eristyneissä metsiköissä kuivilla seuduilla.

Lisääntyminen 
Pesä on korkealla puussa jonkun toisen lintulajin vanhassa pesässä. Munamäärä on kolme tai neljä ja haudonta-aika 33 päivää. Poikaset jättävät pesän lentokykyisinä 42 päivän ikäisinä. Naaras hoitaa pääosan haudonnasta ja poikasten hoidosta koiraan keskittyessä perheen ravinnon hankintaan.

Ravinto 
Ruokavalio koostuu pääosin linnuista, matelijoista, pikkunisäkkäistä ja hyönteisistä. Toisinaan sille kelpaavat myös raadot.

Lähteet 
 Birds in Backyards

Viitteet

Aiheesta muualla 
 Flickr (kuva)
Jalohaukat
Not Again

Not Again on Sunrise Avenuen toinen single toukokuussa 2009 julkaistulta Popgasm -nimiseltä albumilta. Single jaettiin radioille kesäkuussa 2009 ja digitaalisesti se julkaistiin heinäkuun lopussa.

Kappaleet
Promosingle
 Not Again

Digitaalinen
 Not Again 
 Not Again (Acoustic)   
 Not Again (Instrumental)   
 6-0 (Acoustic)

Musiikkivideo
Kappaleeseen kuvattu musiikkivideo julkaistiin elokuussa 2009. Video on kuvattu Islannissa. Koska samalla reissulla kuvattiin video myös "Welcome to My Life" -kappaleeseen, ei "Not Again" -videoon panostettu aivan sataprosenttisesti. Sunrise Avenuen laulajan, Samu Haberin, mukaan yhtye onkin saanut negatiivista palautetta; videota on mm. sanottu tylsäksi.

Lähteet

Sunrise Avenuen kappaleet
Vuoden 2009 kappaleet
Charles Knowles

Sir Charles Knowles, 1. baronetti (n. 1704 – 1777) oli kuninkaallisen laivaston meriupseeri. Hänen korkein sotilasarvonsa oli amiraali.

Knowles syntyi luultavasti 1704, vaikka aikaisimmat arviot hänen syntymävuodestaan sijoittuvat vuoteen 1694. Hänet julistettiin Banburyn 4. jaarlin Charles Knollysin aviottomaksi pojaksi ja hänen velipuolensa lordi Wallingford huolehti hänen koulutuksestaan. Knowles liittyi laivastoon maaliskuussa 1718 Wallingfordin suosituksesta. Hän palveli neliliiton sodassa, sodassa Jenkinsin korvasta,  Itävallan perimyssodassa ja seitsenvuotisessa sodassa sekä lyhyesti Venäjän keisarillisessa laivastossa  Venäjän-Turkin sodassa 1768–1774.

Hän nousi amiraaliksi pitkän ja vaiheikkaan uran aikana menestyen ja kokien myös vastoinkäymisiä. Hänen koulutuksensa oli korkea ja hän oli erityisen taitava linnakkeiden rakentamisessa sekä niiden tuhoamisessa. Hän toimi pääosin Länsi-Intiassa, jossa hän komensi laivoja ja laivasto-osastoja sotatoimissa ranskalaisia ja espanjalaisia aluksia ja siirtokuntia vastaan. Laivastouransa lisäksi Knowles löysi aikaa myös opinnoilleen ja käänsi ulkomaisia tutkimuksia englanniksi sekä teki keksintöjä. Myöhemmällä iällään hän oli mukana useissa epäonnistuneissa sotatoimissa. Luultavasti tästä syystä hän siirtyi Venäjälle valvomaan sen laivaston kehittämistä.

Brittiläiset amiraalit
Baronetit
1700-vuosikymmenellä syntyneet
Vuonna 1777 kuolleet
16.6 (Before the Devil Knows You’re Dead)


16.6 (Before the Devil Knows You’re Dead) on Primal Fearin kahdeksas studioalbumi, joka julkaistiin 22. toukokuuta 2009.

Kappaleet

Kokoonpano 
 Ralf Scheepers – laulu
 Henny Wolter – kitara
 Magnus Karlsson – kitara
 Mat Sinner – basso, laulu
 Randy Black – rummut

Arvostelut 
 Dangerdog: 
 Lords of Metal: 8.5/10

Lähteet

Aiheesta muualla 
 16.6 (Before the Devil Knows You’re Dead) Discogs.com-sivustolla

Primal Fearin albumit
Vuoden 2009 albumit
Mnemic

Mnemic on vuonna 1998 Tanskan Aalborgissa perustettu metalliyhtye. Yhtyeen musiikkia voidaan melodisen death metalin, industrial metalin ja progressiivisen metallin fuusioksi, jossa on vivahteita thrash metalista ja groove metalista. Se on kuvaillut itseään "tulevaisuuden fuusiometalliksi. Bändin nimi tulee sanoista "Mainly Neurotic Energy Modifying Instant Creation".

Jäsenet 
 Guillaume Bideau – laulu (2006-2013; kuoli 2022)
 Mircea Gabriel Eftemie – kitara, kosketinsoitin
 Rune Stigart – kitara
 Tomas "Obeast" Koefoed – bassokitara
 Brian "Brylle" Rasmussen – rummut

Entiset jäsenet 
 Michael Bögballe – laulu (2000–2005)
 Mikkel Larsen – basso
 Mark Bai – laulu (1998–2000)

Kiertuemuusikot 
 Tony Jelencovich – laulu (2005–2006)
 Victor-Ray Salomonsen Ronander – kitara (–2009)

Diskografia

Studioalbumit

Singlet

Lähteet 

Tanskalaiset metalcore-yhtyeet
Tanskalaiset death metal -yhtyeet
Tanskalaiset progressiiviset metalliyhtyeet
Industrial metal -yhtyeet
Groove metal -yhtyeet
WestJet

WestJet () on kanadalainen halpalentoyhtiö, jonka pääkonttori sijaitsee Calgaryssa, Albertassa. Yhtiön tärkeitä solmukohteita ovat Calgary, Toronto, Edmonton, Vancouver ja Winnipeg. Kaikkiaan yhtiöllä on 66 reittikohdettä Kanadassa ja muualla Pohjois-Amerikassa. WestJet on Air Canadan jälkeen Kanadan toiseksi suurin lentoyhtiö. Lentoyhtiön työntekijät eivät ole liittoutuneet toisin kuin muissa lentoyhtiöissä ympäri maailman ja suurin osa työntekijöistä omistaa osakkeita yhtiöstä. Kaikki työntekijät saavat myös osinkoja yhtiön tuoton mukaisesti. WestJetin suunnitelmissa on olla yksi maailman viidestä tuottoisimmasta lentoyhtiöistä vuoteen 2016 mennessä.

Historia 

WestJetin perustivat Clive Beddoe, Mark Hill, Tim Morgan ja Donald Bell vuonna 1996. Yhtiö käytti samaa halpalentoyhtiömallia kuin Southwest Airlines ja Morris Air. Alun perin yhtiön oli tarkoitus toimia nimensä mukaisesti ainoastaan läntisessä Kanadassa. Yhtiön ensimmäinen lento suoritettiin 29. helmikuuta 1996. Lentoyhtiö lensi vuoroja Calgarystä Edmontoniin, Kelownaan, Vancouveriin ja Winnipegiin kolmella Boeing 737-200 koneella. Saman vuoden loppuun mennessä reittejä lisättiin Reginaan, Saskatooniin ja Victoriaan. 1997 uutena kohtaa oli Abbotsford ja saman vuoden aikana WestJet kuljetti miljoonannen matkustajansa. Vuonna 1999 uusina kohteina tulivat Thunder Bay, Prince George ja Grande Prairie. Yhtiö laajensi toimintaansa itäiseen Kanadaan vuonna 2000 ja uusia kohteita olivat Hamilton, Moncton ja Ottawa. Hamiltonin toimiessa yhtiön itäisenä solmukohtana. Vuonna 2005 yhtiö laajensi toimintaansa Yhdysvaltoihin ja ensimmäisiä kohteita olivat Los Angeles, San Francisco, Phoenix, Fort Lauderdale, Tampa, Orlando ja New York. Samana vuonna yhtiö asensi ensimmäiset kuvaruudut istuinten selkänojiin, joista matkustajat voivat katsella suoraa televisiolähetystä satelliitin välityksellä useilta kanavilta valintansa mukaan.

Laivasto 

WestJetin laivasto koostuu ainoastaan Boeing 737 -sarjan koneista. Kaikissa koneissa on matkustajakohtaiset satelliitti-TV-kuvaruudut.

Erikoismaalaukset

WestJet julkisti 3. joulukuuta 2013 Boeing 737-8CT -lentokone C-GWSZ:lle Mikki Hiiri -teemaisen erikoismaalauksen. Maalaustyö vei 26 henkilöltä 24 päivää. Maalaus oli tarkoitus pitää koneessa viiden vuoden ajan.

Lähteet

Aiheesta muualla 

WestJet – yhtiön kotisivut

Kanadalaiset lentoyhtiöt
Lahja (nimi)

Lahja on suomalainen naisen ja aikaisemmin myös miehen etunimi, joka on tullut käyttöön 1800-luvun lopulla.

Suomen almanakassa nimi on ollut vuodesta 1908. Nimipäiväksi valittiin 7. elokuuta, koska sama päivä oli aikaisemmin ollut Donatuksen nimipäivä ja latinan sana donatus tarkoittaa myös lahjoitettua. Donatus on miehen nimi, ja alkuvuosina jotkut poikalapsetkin saivat nimen Lahja, mutta sittemmin viimeksi mainittu nimi on vakiintunut naisennimeksi.

Vuoden 2019 loppuun mennessä Suomessa on Digi- ja väestötietoviraston tietojen mukaan 13 320 naista ja hieman yli 530 miestä saanut nimen Lahja. Melkein kaikki Lahja-nimiset miehet ja suurin osa sen nimisistä naisistakin on syntynyt ennen vuotta 1960.

Tunnettuja Lahja-nimisiä

Naisia 
 Lahja Exner (s. 1939), ruotsinsuomalainen poliitikko
 Lahja Kivinen (1922–2017), Sosialistisen Työväenpuolueen puheenjohtaja
 Lahja Koivunen (1898–1989), taidemaalari ja taidegraafikko
 Lahja Lehtonen (1927–2016), kirjailija, kielenkääntäjä ja kielitieteilijä
 Lahja Linko (1890–1966), oopperalaulaja
 Lahja Salviander (1915–2000), tanssija, liikunnanohjaaja, musiikkipedagogi ja koreografi

Miehiä 
 Lahja Aalto, myöh. Lahja Valakivi (1892–1956), jääkärieverstiluutnantti, toimittaja ja kirjailija
 Lahja Durchman (1857–1935), suomalainen rovasti, sukututkija ja suomentaja
 Lahja Kerppola (1883–1936), korkeimman oikeuden oikeusneuvos
 Lahja Oksanen (1897–1968), jääkärieverstiluuntantti
 Lahja Veijola (1897–1961), jääkärikapteeni

Kuvitteellisia Lahja-nimisiä 
 Lahja Takkinen, Häräntappoase-elokuvassa ja -kirjassa esiintyvän maalaistalon emäntä.

Lähteet 

Etunimet
Koripallon maailmanmestaruuskilpailut 1998

Vuoden 1998 koripallon maailmanmestaruuskilpailut järjestettiin Kreikassa, 29. heinäkuuta - 9. elokuuta 1998. Kisat olivat järjestyksessään 13. Turnauksen voitti (Tynkä-)Jugoslavia, joka käsitti tuolloin Serbian ja Montenegron osavaltiot.

Areenat

Osallistuneet joukkueet

Alkulohkot

Lohko A

Lohko B

Lohko C

Lohko D

Jatkolohkot

Lohko E

Lohko F

Pudotuspelit

Mitalistit

Lähteet 
 XIII World Championship (Athína 1998) Linguasport.com

Aiheesta muualla 
 Tilastot

Koripallon maailmanmestaruuskilpailut
Vuoden 1998 koripallo
Kreikan koripallo
Omar Khadr

Omar Ahmed Khadr (s. 19. syyskuuta 1986 Toronto, Kanada) on kanadalaisen Khadrin perheen neljäs lapsi. Hänet vangittiin 15-vuotiaana Afganistanissa Ayub Kheylin kylän nelituntisen tulitaistelun päätteeksi. Omaria epäiltiin terroristien avustamisesta ja hänen väitettiin heittäneen yhdysvaltalaisen sotilaan tappaneen kranaatin. Tämän johdosta hänet lähetettiin Guantanamo Bayn vankileirille.

Kanadasta kotoisin oleva Omar oli nuorin Guantanamo Bayn vankileireillä pidetty vanki ja häntä kutsuttiin usein lapsisotilaaksi.
Hän oli myös yksi harvoista Guantanamo Bayssä olleista länsimaiden kansalaisista eikä Kanada alkuun hakenut hänen luovutustaan kertaakaan, huolimatta Amnestyn, Unicefin ja useiden muiden merkittävien organisaatioiden vaatimuksista.
Huhtikuussa 2009 kanadalainen tuomioistuin viimein päätti, että kansainvälinen oikeus pakottaa hallituksen vaatimaan Khadrin palautusta.

Khadr oli ainoa Military Commissions Actin myötä habeas corpus -oikeutensa menettänyt vanki, joka ei alkanut boikotoida Guantanamo Bayn oikeusprosesseja. Helmikuussa 2008 Pentagon julkaisi asiakirjoja, jotka paljastivat ettei heillä ollut todisteita siitä, että Khadr olisi heittänyt kranaatin, vaikka hän olikin paikalla tulitaistelun aikaan. Itse asiassa sotilasvastaavat olivat alun perin raportoineet, että eräs toinen sotilas olisi heittänyt kranaatin juuri ennen kuolemaansa. Tammikuussa 2009 64 % kanadalaisista kannatti Khadrin palauttamista Kanadaan.

Vuonna 2010 hänet tuomittiin 40 vuoden vankeuteen muun muassa terrorismista ja amerikkalaissotilaan murhaamisesta. Khadr myönsi syyllisyytensä. Syyskuussa 2012 Khadr palautettiin Kanadaan, missä hän suorittaa lopun vankeusrangaistuksestaan.

Lähteet

Aiheesta muualla

The Khadr Legacy, Khadrin perheen ylläpitämä sivusto.

Kanadalaiset henkilöt
Lapsisotilaat
Vuonna 1986 syntyneet
Elävät henkilöt
CB Granada

Club Baloncesto Granada SAD oli granadalainen koripalloseura. Seura perustettiin vuonna 1994 ja se pelasi ACB:ssä kaksitoista kautta.

Historia 
Vuonna 1994 asianajaja José Luis Lopez Cantal perusti seuran. Granada pelasi ensimmäiset kautensa Liga Española de Baloncesto Amateurissa, ennen kuin nousi kaudeksi 1996–1997 ACB:hen. Ensimmäinen kausi päättyi tyydyttävään kolmanteentoista sijaan. Seura pelasi pääsarjatasolla kolme kautta, ennen kuin putosi Liga Española de Baloncestoon kaudella 1998–1999. Seura kärsi talousongelma, eikä sarjanousu onnistunut kuin vasta vuonna 2001. Kaudella 2002–2003 Granada sijoittui sarjan viimeiseksi ja joutui hakemaan vauhtia uudestaan toiseksi korkeimmalta sarjatasolta. Vuonna 2004 seura teki paluun pääsarjaan ja pääsi vuoden päästä Espanjan Supercupin finaaliin. Viimeisessä ottelussa TAU Cerámica oli kuitenkin parempi ja voitti ottelun ainoastaan 61–55.

Kauden 2010–2011 päätteeksi seura putosi Espanjan toiselle sarjatasolle. Granada putosi vielä kauden 2011–2012 jälkeen kolmannelle sarjatasolle. Kauden jälkeen seura ilmoitti lopettavansa toimintana suurten talousongelmien takia.

Lähteet

Aiheesta muualla 
Virallinen kotisivu 
ACB 
Eurobasket 

Granada
Granadan urheilu
Danielle Evans

Danielle "Dani" Evans (s. 7. kesäkuuta 1985 Little Rock, Arkansas) on yhdysvaltalainen malli. Toukokuussa 2006 hän voitti Huippumalli haussa -ohjelman kuudennen kauden. Palkintona oli 100 000 dollarin arvoinen sopimus CoverGirl-kosmetiikkayrityksen kanssa, sopimus Ford-mallitoimiston kanssa ja kuvasarja Elle-lehteen.

Yhdysvaltalaiset mallit
Vuonna 1985 syntyneet
Elävät henkilöt
Unkarin sosialistinen työväenpuolue

Unkarin sosialistinen työväenpuolue (, MSZMP) oli Unkaria hallinnut kommunistinen puolue vuosina 1956–1989. Puolue järjestettiin Unkarin työtätekevän kansan puolueesta vuonna 1956 Unkarin kansannousun aikaan Imre Nagyn ja sittemmin Neuvostoliiton tukeman János Kádárin ympärille.

Puolueen pääsihteereinä toimivat János Kádár 32 vuoden ajan (1956–1988) ja hänen jälkeensä Károly Grósz 1988–1989.

Ennen lopettamistaan puolue irtisanoutui marxismi-leninismistä.

Lähteet 

Unkarilaiset puolueet
Luettelo seiväshypyn Suomen mestareista

Tämä on luettelo seiväshypyn Suomen mestareista. Seiväshypyn Suomen mestaruudesta on kilpailtu Kalevan kisoissa vuodesta 1907 lähtien. Vuoteen 1910 asti voittaja ratkesi yhteistuloksen perusteella. Naiset ovat kilpailleet Suomen mestaruudesta vuodesta 1994 lähtien.

Mestaruudet 

Miehet (* = Molempien jalkojen yhteistuloskilpailu) (yht. 115)
 8 – Eeles Landström, Antti Kalliomäki
 5 – Aulis Reinikka, John Lindroth, Eemeli Salomäki
 4 – Urho Aaltonen* (mestaruuksista 3 yhteistuloskilpailuissa), Yrjö Helander, Kimmo Pallonen, Vesa Rantanen
 3 – Erkki Kataja, Valto Olenius, Jani Lehtonen, Heikki Vääräniemi, Matti Mononen, Tomas Wecksten
 2 – Jussi Ruoho, Armas Rauhamaa, Väinö Salo, Paavo Korpela, Pentti Nikula, Risto Ivanoff, Erkki Mustakari, Kimmo Kuusela, Asko Peltoniemi, Petri Peltoniemi, Mikko Latvala, Jere Bergius, Mikko Paavola, Urho Kujanpää
 1 – Santeri Sahlström*, Jaakko Mikkola, Urho Peltonen, Yrjö Koivisto, Arvo Järvinen, Ilmari Nikander, Arvi Vanonen, Aaro Häkkinen, Urho Saariaho, Eero Lähdesmäki, Aatos Koivurinta, Aarne Ketonen, Mauno Hurme, Risto Ankio, Kauko Nyström, Aulis Kairento, Auvo Pehkoranta, Tapani Haapakoski, Rauli Pudas, Veijo Vannesluoma, Jussi Autio, Jouni Marjaniemi

Naiset (yht. 29)
 11 – Minna Nikkanen
 6 – Teija Saari
 4 – Wilma Murto
 1 – Birgitta Ivanoff, Tiina Vilenius, Annu Mäkelä, Hanna Palamaa, Saara Laaksonen, Aino-Maija Karvinen, Vanessa Vandy, Elina Lampela

Vuosittain

Lähteet 
 1907–1959: 
 1960–2006: http://www.gbrathletics.com/nc/fin.htm
 1907–2017: Kalevan kisojen mitalistit nykyisissä lajeissa tai niiden edeltäjissä 1907–2017 Tilastopaja

Viitteet 

Seiväshyppy
Seiväshyppy
Petokala

Petokalat ovat kaloja, jotka käyttävät ravinnokseen muun muassa toisia kaloja. Petokaloja ovat esimerkiksi ahven, hauki, kuha, lohi yms. Myös muut kalat jotka eivät ole suoranaisesti petokaloja, saattavat alkaa syödä toisia kaloja iän ja koon myötä, kuten erilaiset särkikalat.

Lähteet 

Kalat
Costi Snellman

Costi Snellman tai Costi (oik. Kirsi Maaria Katariina Snellman, o.s. Suhonen) on suomalainen laulaja, säveltäjä, sanoittaja ja sovittaja, jonka levytysura alkoi vuonna 1993 albumilla Kultainen kissa. 
Lisäksi hän on laulanut taustoja muun muassa Ismo Alangon, CMX:n ja 69 Eyesin levyille. Costi lauloi Don Huonojen hittikappaleessa Kissaihmiset duettoa Kalle Aholan kanssa. Kiinteintä musiikillinen yhteistyö on ollut Kauko Röyhkän kanssa.

Snellman toimii myös tilausmusiikkiin erikoistuneen Pore-yhtiön toimitusjohtajana.

Snellman on myös ohjannut Disneyn piirroselokuvien Liisa Ihmemaassa ja Peter Pan suomenkielisen jälkiäänityksen..

Diskografia
 Kultainen kissa (1993)
 Avojaloin (1994)
 Call Me a Drifter (1997)
 Aurinkolaulu (1998)
 Aurinkolaulu 2 (2000)
 Once in a blue moon (2009)

Lähteet

Aiheesta muualla
 MySpace
 
 Elonetissä
 
 
 
 

Suomalaiset iskelmälaulajat
Suomalaiset säveltäjät
Suomalaiset sanoittajat
Suomalaiset sovittajat
Syntymävuosi puuttuu
Elävät henkilöt
Mechanical Spin Phenomena


Mechanical Spin Phenomena on Mnemicin esikoisalbumi. Se julkaistiin vuonna 2003 levymerkillä Nuclear Blast.

Kappaleet

Kokoonpano 
 Michael Bøgballe – laulu
 Mircea Gabriel Eftemie – kitara, kosketinsoitin
 Rune Stigart – kitara, kosketinsoitin
 Mikkel Larsen – bassokitara
 Brian Rasmussen – rummut

Arvostelut 
 AllMusic: 
 Blabbermouth:

Lähteet

Aiheesta muualla 
 Mechanical Spin Phenomena discogs.com -sivustolla

Vuoden 2003 esikoisalbumit
Mnemicin albumit
The Audio Injected Soul


The Audio Injected Soul on Mnemicin toinen studioalbumi, joka on julkaistu vuonna 2004. Albumin on sanottu olevan "paljon nopeampi ja dynaamisempi" kuin edeltäjänsä Mechanical Spin Phenomena. 

Syksyllä 2005 yhtyeen ex-laulaja Michael Bøgballe ilmoitti eroavansa yhtyeestä keikkarääkin sekä perhesyiden vuoksi.

Kappaleet

Kokoonpano 
 Michael Bøgballe – laulu
 Mircea Gabriel Eftemie – kitara, kosketinsoitin
 Rune Stigart – kitara, kosketinsoitin
 Tomas Koefoed – bassokitara
 Brian Rasmussen – rummut

Arvostelut 
 AllMusic:

Lähteet

Aiheesta muualla 
 The Audio Injected Soul discogs.com -sivustolla

Mnemicin albumit
Vuoden 2004 albumit
Eira (nimi)

Eira on alkujaan muinaisskandinaavinen naisen etunimi, joka johtuu lääkintätaidon jumalan nimestä Eir. Suomessa nimi yleistyi varsinkin sen jälkeen, kun Helsinkiin perustettiin vuonna 1905 Eiran sairaala, jonka mukaan sai nimensä pian kokonainen kaupunginosakin, Eira. Pohjois-Suomessa Eira on aikoinaan ollut käytössä myös miehen etunimenä Eerikin (Eirikin) muunnelmana. Suomessa nimi on 1900-luvun alusta vuoden 2019 loppuun mennessä annettu 5 558 naiselle ja alle viidelle miehelle.

Eiran nimipäivä on nykyään 9. elokuuta. Vuosina 1929–1950 se oli 12. huhtikuuta; välillä nimi poistettiin almanakasta kokonaan, mutta palautettiin vuonna 1964 ja siirrettiin samalla nykyiselle päivälleen.

Eira on myös sukunimi.

Tunnettuja Eira-nimisiä 
Etunimi
 Eira Ahola (1910–1982), tekstiilitaiteilija 
 Eira Huurinainen (s. 1936), pituushyppääjä
 Eira Kasper (s. 1951), Vaskivuoren lukion ent. rehtori, musiikin oppikirjojen tekijä
 Eira Käär (1918–2015), keramiikkataiteilija
 Eira Lydiard, o.s. Lehtonen (1939–1984), telinevoimistelija
 Eira Mollberg (s. 1957), teatteri- ja dokumenttiohjaaja ja kirjailija
 Eira Paunu (1908–2013), teologi ja professori
 Eira Ruottunen, kuvataiteilija ja taidegraafikko
 Eira Soriola (1935–2003), näyttelijä ja ääninäyttelijä
 Eira Stenberg (s. 1943), kirjailija ja runoilija
Sukunimi
 Hans Ole Eira (s. 1972), norjansaamelainen joikaaja ja poliitikko
 Inga Ravna Eira, Iŋgos-Máhte Iŋgá (s. 1948), norjansaamelainen kirjailija, kääntäjä ja opettaja
 Maaria Eira (1924–1999), suomalainen oopperalaulaja ja elokuvanäyttelijä
 Sandra Andersen Eira (s. 1986), norjansaamelainen poliitikko
 Sini Yasemin Eira, suomalainen laulaja ja lauluntekijä

Lähteet 

Etunimet
NHL 10

NHL 10 on EA Canadan kehittämä ja EA Sportsin julkaisema jääkiekkopeli, joka on NHL-pelisarjan 19. osa. Peli ilmestyi Yhdysvalloissa 15. syyskuuta ja Euroopassa 17. syyskuuta 2009. Pelin englannin kielisenä selostajana toimii Gary Thorne.

Uudet ominaisuudet 

 Laitakahinat: Uudella laitapelitaktiikalla pelaaja voi tarttua vastustajaan laidassa ja potkia kiekkoa omille joukkuekavereille.
 Agressiivisuustaktiikat: Voit painostaa vastustajan puolustajia taklaamalla ja karvaamalla korkealta, jolloin puolustajat voivat tehdä virheitä.
 Peli jatkuu vihellyksen jälkeen: Pelaajat voivat taklata, laukoa, ottaa jäähyjä ja tapella myös sen jälkeen kun tuomari viheltää pelin poikki
 Uudet 1. persoonan tappelut: Tappelut ovat nyt kuvattu tappelijan omin silmin, eli ensimmäisen persoonan kuvakulmasta.
 Uskomattomat maalit: Pelaajat voivat nyt laukoa one-timereita irtokiekoista, pelata kiekkoa ja laukoa polviltaan sekä lyödä kiekkoja ilmasta maaliin.
 Parannettu syöttöpeli: Uudistettu syöttelypeli, jolla saadaan lisää tarkkuutta syöttöihin. Pelaajat voivat myös syöttää luistimilla.
 Parannetut maalivahdit: Maalivahdit osaavat nyt sijoittua paremmin ja palautua torjunnoista nopeammin. Myös uusia maalivahtien animaatioita on lisätty peliin.
 Todellisentuntuinen katsomo: Katsojien animaatioita on parannettu, ja he reagoivat enemmän pelin tapahtumiin.
 Be A GM: Pelaaja voi johtaa NHL-joukkuetta kuin olisi sen toimitusjohtaja.
 Pokaalitaisto: Uusi pelitila, jossa voi hypätä suoraan Stanley Cup playoffeihin.
 Koko Sveitsin liiga (National League A)

Liigat 
  NHL
  AHL
  SM-Liiga
  Elitserien
  O2 Extraliga
  DEL
  National League A

Kansikuva 
Pohjois-Amerikan version kansikuvapelaajana on Chicago Blackhawksin Patrick Kane. Suomessa kansikuvapelaajana on Minnesota Wildin Mikko Koivu, Ruotsissa Washington Capitalsin Nicklas Bäckström, Sveitsissä New York Islandersin Mark Streit ja Tanskan versiossa Phoenix Coyotesin Mikkel Bødker.

Demo 
Pelin demo on julkaistu Xbox 360:lle ja PlayStation 3:lle UK:n PlayStation Storessa 20. elokuuta 2009. Euroopan PlayStation Storessa demo julkaistiin 27. elokuuta.

Soundtrack 
 Alexisonfire - "Young Cardinals"
 Cancer Bats - "Deathsmarch"
 CKY - "Hellions on Parade"
 Disco Ensemble - "Golden Years"
 Dragonforce - "Heroes of Our Time"
 Eagles of Death Metal -  "Anything 'Cept the Truth"
 Earl Greyhound - "Oye Vaya"
 Green Day - "Know Your Enemy"
 Megadeth - "Peace Sells"
 MeTalkPretty - "Wake Up! Wake Up!"
 Ministry  - "Keys to the City" 
 MxPx - "Kids in America"
 Nickelback - "Burn It to the Ground"
 Papa Roach - "Into the Light"
 Priestess - "Raccoon Eyes"
 Rancid - "The Bravest Kids"
 Scorpions - "Rock You Like a Hurricane"
 Thousand Foot Krutch - "Fire It Up"

Aiheesta muualla 
 EA Sports - NHL 10 

Vuoden 2009 videopelit
Xbox 360 -pelit
PlayStation 3 -pelit
NHL-pelit
Lurcher

Lurcher () on brittiläinen vinttikoiraristeytys. Se tunnetaan myös nimillä mustalaiskoira (didycoy dog) ja salametsästäjänkoira (poacher's dog), minkä lisäksi joissain maissa sitä kutsutaan "irlanninvinttikoiraksi". Tieteelliseksi nimeksi on aikoinaan esitetty Canis vertagus, millä kuitenkin alun perin viitattiin kelttienvinttikoiraan.

Ulkomuoto 
Lurcher on yleensä "takkuisen" vinttikoiran näköinen. Usein siinä on vain yksi neljäsosa lammaskoiraa ja loput vinttikoiraa, koska moni risteyttää puolilammaskoiria puhtaiden vinttikoirien kanssa. Näin saadaan korostettua enemmän vinttikoiran ominaisuuksia. Näyttelytuomareiden silmissä lurcher näyttää sekarotuiselta eikä sillä näin ollen ole toivoakaan virallisen rodun asemasta. Toisaalta harrastajille sen työominaisuudetkin ovat paljon ulkomuotoa tärkeämpiä.

Lurcherista on olemassa myös pienempi muunnos.

Luonne ja käyttäytyminen 
Risteytykseltä toivotaan lammaskoiran sisua ja älyä ja vinttikoiran nopeutta. Se on ystävällinen, tyyni, rakastava ja omanarvontuntoinen. Sitä sanotaan englanninvinttikoiraa avoimemmaksi ja ystävällisemmäksi.

Alkuperä 
Lurcher on tunnettu 1600-luvulta lähtien. Sen nimitys tulee romanin kielen sanasta lur eli varas. Se jalostettiin pääsääntöisesti kaniini- ja jäniskoiraksi, mutta se pystyy metsästämään monenlaista riistaa. Aiempina vuosisatoina sitä pidettiin "laittomana rotuna" sekä salametsästäjien tai mustalaisten koirana. Vuonna 1790 Thomas Bewick kuvaili sitä: "Sen asenne on yrmeä, ja sen käytös josta se on saanut nimensä on synkkää ja kieroa." Kyseinen kirjoitus on kuitenkin kaukana nykyisestä rodusta, ja Mario Cantonin mukaan se olisi sopinut ennemminkin lurcherin omistajiin kuin koiriin itseensä.

Lurcher ei ole oikeastaan mikään koirarotu, koska nimitys voi viitata mihin tahansa koiraan, jonka toinen vanhemmista on vinttikoira ja toinen työkoira. Useimmiten risteytyksen emä on lammaskoira ja isä vinttikoira. Pienemmän muunnoksen takana voi olla joko bordercollie ja whippet tai shetlanninlammaskoira ja whippet.

Vuonna 1971 harrastajat alkoivat järjestää epävirallisia lurcher-näyttelyitä, ja nykyisin niitä pidetään vuosittain jopa 50. 5000 yksilön populaatiolla lurcher on yksi yleisimmistä koirista Britannian maaseudulla.

Joitain risteytyksiä:
 coney dog: pienikokoinen variaatio, jonka taustalla ovat whippet ja joko border- tai bedlingtoninterrieri, erityisen suosittu Englannin Midlands'ssa
 norfolkinlurcher: paikallisristeytys, jonka taustalla ovat collie ja vinttikoira
 pitkäkarvainen collie ja englanninvinttikoira: yksi suosituimmista
 kultainennoutaja ja englanninvinttikoira: erityisen suosittu Skotlannissa

Lähteet

Viitteet

Aiheesta muualla 

Risteytyskoirat
Vinttikoirat
Irlantilaiset koirarodut
Brittiläiset koirarodut
VfR Mannheim

Verein für Rasenspiele e.V. Mannheim eli VfR Mannheim on mannheimilainen jalkapalloseura. Seura on voittanut Bundesliigan kerran, 1949. Nykyään seura pelaa Saksan kuudenneksi korkeimmalla sarjatasolla, Verbandsliga Nordbadenissa.

Lähteet

Aiheesta muualla
Viralliset kotisivut 

Saksalaiset jalkapalloseurat
Mannheim
Aimen Belaid

Aimen Belaid (s. 2. tammikuuta 1989 Pariisi, Ranska) on ranskalais-tunisialainen jalkapalloilija. Keskikentällä pelaava Belaid edustaa Englannin mestaruussarjassa Rotherham Unitedia.

Hänen veljensä Tijani Belaid on myös jalkapalloilija.

Ura 
Belaid aloitti jalkapalloilun synnyinmaassaan Ranskassa Paris FC:n ja SM Caenin junioriseuroissa. Myöhemmin hän siirtyi vuoden 2007 aikana Tšekkiin Slavia Prahan kakkosjoukkueeseen.

Elokuussa 2010 Belaid allekirjoitti kahden vuoden sopimuksen ranskalaisen Grenoblen kanssa. Hän pelasi seurassa kahdeksan sarjaottelua.

Kesällä 2012 Belaid siirtyi ES Saheliin. Syyskuussa 2013 hän siirtyi Lokomotiv Plovdiviin.

Tammikuussa 2014 hän siirtyi Levski Sofiaan. Tammikuussa 2016 hän teki kahden ja puolen vuoden sopimuksen Rotherham Unitedin kanssa.

Lähteet

Aiheesta muualla 
 Profiili LevskiSofia.info -sivustolla 

Ranskalaiset jalkapalloilijat
Tunisialaiset jalkapalloilijat
Vuonna 1989 syntyneet
Elävät henkilöt
Cullinan

Cullinan oli maailman suurin luonnontimantti. Se löydettiin Etelä-Afrikasta vuonna 1905. Etelä-Afrikan hallitus lahjoitti timantin vuonna 1907 Yhdistyneen kuningaskunnan kuninkaalle Edvard VII:lle. Kivi leikattiin 105:een osaan, joista suurimmat Cullinan I ja Cullinan II ovat maailman suurimpia hiottuja timantteja.

Historia

Cullinan löydettiin 26. tammikuuta 1905 Pretorian lähellä olevasta timanttikaivoksesta Transvaalissa Etelä-Afrikassa. Timantin löysi Frederick G. S. Wells, joka sai löydöstään 10 000 dollarin bonuksen. Timantti nimettiin kaivoksen johtajan Thomas Cullinanin mukaan.

Cullinan oli löydettäessä 3 106 karaatin painoinen ja mitoiltaan 10,1 × 6,35 senttimetriä, mikä teki siitä kaikkien aikojen suurimman jalokivilaatuisen luonnontimantin. Se oli myös poikkeuksellisen virheetön ja väriltään ainutlaatuisen sinertävän valkoinen.

Cullinan oli aluksi näytteillä Johannesburgin Standard Bankissa. Vuonna 1907 se lähetettiin tavallisessa postissa Lontooseen ostettavaksi. Kun kukaan yksityinen ei ostanut sitä, Transvaalin hallitus osti sen kaivosyhtiöltä 150 000 punnan hintaan (nykyrahassa yli 18 miljoonaa puntaa). Samana vuonna Brittiläiseen imperiumiin kuuluneen Transvaalin hallitus antoi timantin Yhdistyneen kuningaskunnan kuningas Edvard VII:lle 66-vuotissyntymäpäivälahjaksi. Lahjan tarkoituksena oli parantaa Britannian ja Etelä-Afrikan suhteita toisen buurisodan jäljiltä. Timantin luovutus kuninkaalle tapahtui 9. marraskuuta 1907.

Cullinan lohkaistiin vuonna 1908 yhdeksään suureen osaan sekä 96 pienempään osaan. Suurimmat osat nimettiin I:stä IX:ään. Kahdeksan kuukautta kestänyt leikkaus ja hionta teetettiin Amsterdamissa Joseph Asscherilla. Suurimmat osat Cullinan I ja Cullinan II luovutettiin virallisesti kuninkaalle 21. marraskuuta 1908, minkä jälkeen ne asetettiin julkisesti näytteille Lontoon Toweriin.

Osista suurin, Cullinan I eli "Afrikan tähti", painaa 530 karaattia, ja se on maailman suurin väritön hiottu timantti. Se on nykyisin sijoitettu Yhdistyneen kuningaskunnan kruununjalokiviin kuuluvaan kuninkaalliseen valtikkaan. Cullinan II painaa 317 karaattia. Se on liitetty Imperial State Crowniin, jota käytetään kruunajaisissa. Kumpikin kivi on irrotettavissa muuhun käyttöön.

Hionnan suorittanut Joseph Asscher piti pienemmät kivet itsellään palkkiona. Edvard VII osti häneltä kivet VI–VIII. Etelä-Afrikan hallitus osti Asscherilta kaikki loputkin kivet ja lahjoitti ne kuningatar Marylle vuonna 1910. Cullinan III ja Cullinan IV sijoitettiin vuonna 1911 Maryn kruunuun. Muita kiviä käytetään kaulakoruissa ja rintakoruissa, ja ne ovat osa kuningatar Elisabet II:n yksityistä jalokivikokoelmaa.

Osat nykyisin

Lähteet

Aiheesta muualla 

 Tietoa Afrikan tähdestä 

Etelä-Afrikan historia
Timantit
Transvaal
Seulonnan keskeiset artikkelit
Kadri Simson

Kadri Simson (os. Must) (s. 22. tammikuuta 1977 Tartto) on virolainen poliitikko, joka on toiminut 1. joulukuuta 2019 lähtien Euroopan unionin energiakomissaarina von der Leyenin komissiossa. Hän edustaa Euroopan tasolla ALDEa ja Virossa keskustapuoluetta. 

Simson toimi aiemmin Riigikogun jäsenenä vuosina 2007–2016 ja Viron talous- ja infrastruktuuriministerinä 23.11.2016–29.4.2019. Viron keskustapuolueen puoluesihteerinä hän toimi vuosina 2003–2007 ja varapuheenjohtajana 2007–2015 ja jälleen 2016.

Simsonin isä pitkäaikainen kansanedustaja, historioitsija ja professori Aadu Must. Äiti on tietohallinnon korkeampi virkamies, tohtori Ülle Must. Kadri Must avioitui toimittaja Priit Simsonin kanssa vuonna 2008. 

Simson on opiskellut historiaa Tarton yliopistossa ja politiikan tutkimusta University College Londonissa. Hänen isänsä Aadu Must on myös toiminut politiikassa.

Vielä vuonna 2010 keskustapuolueen varapuheenjohtajana toiminut Simson puolusti puheenjohtaja Edgar Savisaarta, kun tätä syytettiin Venäjältä pyydetystä vaalirahasta. 

Savisaaren tukijana tunnettu Simson haastoi tämän puheenjohtajavaalissa marraskuussa 2015, mikä jakoi puolueen häntä tukeviin uudistusmielisiin ja Savisaarta tukeviin vanhoillisiin, mutta Simson hävisi vaalin niukasti. Vaalikampanja Simsonia vastaan oli mustamaalaava ja vaalin ratkettua lehdet arvelivat Savisaaren ryhtyvän rangaistustoimiin Simsonia vastaan. Savisaar ei enää nimittänyt Simsonia varapuheenjohtajaksi, vaikka tämä oli johtanut puoluetta Savisaaren maaliskuisesta sairastumisesta asti. 

Puheenjohtajavaalissa Simson sai 47 % äänistä.

Lähteet

Aiheesta muualla 

 Esittely Riigikogun sivuilla 
 Kadri Simsonin blogi 

Virolaiset EU-komissaarit
Viron keskustapuolueen poliitikot
Viron ministerit
Riigikogun jäsenet
Vuonna 1977 syntyneet
Elävät henkilöt
Figuratiivinen taide

Figuratiivinen taide tai esittävä taide on esittäviä aiheita, kuten ihmis- tai eläinhahmoja, kuvaavaa kuvataidetta. Kuvataiteissa puhutaan esittävästä taiteesta silloin, kun teos perustuu representaatioon.

Figuratiivinen taide on yleensä maalaustaidetta tai kuvanveistoa. Arkkitehtuuri on luonteeltaan ei-esittävää, mutta myös figuratiivista arkkitehtuuria on olemassa. 

Termiä käytetään usein abstraktin taiteen vastakohtana.

Katso myös
Naturalismi
Realismi
Fotorealismi
Esittävä taide, kuten teatteri, tanssi ja musiikki

Lähteet

Aiheesta muualla 

Taidesuuntaukset
Sámi Grand Prix

Sámi Grand Prix on vuotuinen saamelainen laulu- ja joikukilpailu. Sen järjestää Samisk Musikkfestival -järjestö ja se pidetään Koutokeinossa, Norjassa. Ensimmäinen Grand Prix järjestettiin vuonna 1990. 

Kilpailu koostuu kahdesta osasta: joikaamisesta ja laulamisesta. Kilpailun voittaja osallistuu Liet-Lávlutiin, eurooppalaisilla vähemmistökielillä käytäville laulufestivaaleille. 

Sámi Grand Prixiin osallistuvat artistit tulevat pääosin Norjasta, Ruotsista ja Suomesta.

Voittajat

Laulamisosa

Joikaamisosa

Lähteet

 Musiikkikilpailut
Saamelainen musiikki
Norjan tapahtumat
Koutokeinon kulttuuri
Eths

Eths on ranskalainen metalliyhtye. Se sai alkunsa maaliskuussa 1999 kolmen ranskalaisyhtyeen, Melting Pointin, Shockwaven ja X-Krutian, jäsenten 
perustettua oman yhtyeensä. Ethsin huomiota herättävin piirre on sen laulajan, Candicen, ääni, jota jotkut erehtyvät kuvittelemaan ajoittain miehen ääneksi.
Eths on julkaissut toistaiseksi useita maxi-CD:tä ja kaksi kokopitkää albumia, joista jälkimmäinen (Tératologie) on julkaistu myös Ranskan ulkopuolella.

Jäsenet

Nykyiset 
 Candice Clot - laulu
 Stephane Bihl - kitara, samplet, taustalaulu
 Gregory Rouviere - kitara
 Geoffrey Neau - basso
 Matthieu LeChevalier - rummut

Entiset 
 Guillaume - rummut (1999-2006)
 Roswell - basso (1999-2006)

Diskografia 
 Autopsie (2000, Maxi-CD)
 Samantha (2002, Maxi-CD)
 Sôma (2004)
 Tératologie (2007 Ranskassa, 2008 muualla)

Lähteet

Aiheesta muualla 
 Ethsin virallinen sivusto (ranskaksi ja englanniksi 

Ranskalaiset metalliyhtyeet
Paraati

Paraati, myös ohimarssi, on ihmisjoukon muodostama kulkue, joka kulkee yleensä esiintymismielessä tavallisesti sen järjestämiskaupungin halki. Paraati mielletään usein sotavoimien katselmukseksi, mutta esim. Yhdysvalloissa siviiliparaateja järjestetään tärkeinä juhlapäivinä. Myös eri ihmis- tai kansanryhmät järjestävät paraateja, kuten seksuaali- ja sukupuolivähemmistöjen pride parade.

Sotien aikana paraateja on järjestetty perinteisesti silloin, kun siihen osallistuva yksikkö tai yksiköt lähtevät sotaan. Myös vastustajalta vallatussa kaupungissa on usein sotilasperinteiden mukaisesti järjestetty voitonparaati. 

Suomen puolustusvoimat järjestävät vuosittain valtakunnallisen paraatikatselmuksen ja ohimarssin puolustusvoimain lippujuhlan päivänä 4. kesäkuuta.

Asevoimat
Nuori Aleksis -palkinto

Nuori Aleksis -palkinto on Äidinkielen opettajain liiton (ÄOL) vuosittain jakama kirjallisuuspalkinto, jonka arvo on 1 500 euroa. Se jaettiin ensimmäisen kerran vuonna 1999. Vuonna 2020 myönnettiin ensimmäisen kerran yläkoulun Nuori Aleksis -palkinto.

Palkinnon saajan valitsee ÄOL:n kokoama toisen asteen opiskelijoista koostuva raati, ja se myönnetään parhaalle edellisvuonna ilmestyneelle kotimaiselle kaunokirjalle. Palkittava teos voi olla romaani tai novelli- tai runokokoelma. Lasten- ja nuortenkirjallisuus, viihdekirjallisuus ja näytelmät jäävät kilpailun ulkopuolelle. Raati lukee teoksia huhti-elokuussa ja viisi suosituinta kirjaa etenee ahkerimmista lukijoista koostuvan loppuraadin arvioitavaksi. Palkinnon saaja julkistetaan lokakuussa Helsingin kirjamessuilla.

Palkitut

Toisen asteen Nuori Aleksis 
Palkintoa ei myönnetty vuosina 2004, 2011, 2020 ja 2021.

Lähde (1999–2019)

Yläkoulun Nuori Aleksis

Lähde (2020–2021)

Lähteet 

Suomalaiset kirjallisuuspalkinnot